open-index/open-wikipedia-markdown huggingface dataset:
רשימת בקרת גישה

**רשימת בקרת גישה** (שם מצוי וכך להלן: **ACL** קיצור מאנגלית של **Access Control List**) בהקשר למערכת קבצים של מחשב, היא רשימה של הרשאות המוצמדות לקובץ, תהליך תוכנית מחשב וכדומה. ה-ACL מגדיר איזה משתמש או מערכת מותרים בגישה אל הקובץ וכן לביצוע פעולות על הקובץ. כל רשומת ACL קלאסית מגדירה את המשתמש ואת הפעולה הרלוונטית. לדוגמה ACL שמכילה בתוכה את הרשומה (Alice, delete) פירוש הדבר הוא שלמשתמש אליס (Alice), ישנה הרשאת מחיקה (delete) לקובץ. 
## מודלי אבטחה מבוססי ACL
במודלי אבטחה מבוססי ACL, כשמישהו (משתמש או מכונה) מנסה לבצע פעולה על קובץ, מערכת ההפעלה בודקת ראשית אם יש לו את הרשאות הגישה המתאימות על פי המופיע ב-ACL. נושא מרכזי על פי מודל זה, הוא ההחלטה כיצד ניתן לערוך הרשאות, כלומר איזה משתמש או תהליך מורשים לשנות את ה-ACL.

## יישומים
הרבה מערכות מיישמות את ה-ACL או שיש להם היסטוריה של יישום שכזה
### במערכות קבצים
בשנות ה-90 מודלי בקרת הגישה ACL ו-RBAC נוסו והיו בשימוש נרחב, לשם ניהול הרשאות. ACL של מערכת קבצים היא מבנה נתונים (בדרך כלל טבלה) המכיל רשומות של הרשאות גישה לבודדים או קבוצות, אל פריט על המחשב, כדוגמת תוכניות תהליכים או קבצים. רשומות אלו ידועות בקיצור ACEs המהווה קיצור מאנגלית של "רשומות  בקרת גישה"במערכות ההפעלה Microsoft Windows NT, OpenVMS, דמויות יוניקס, ו-Mac OS X. כל אובייקט שניתן לגשת אליו (לדוגמה קובץ) מכיל מזהה ייחודי המאפשר גישה אל ה-ACL השייך לו. ההרשאות כוללות זכויות גישה פרטניות, לדוגמה איזה משתמש יוכל לקרוא מ-X, לכתוב ב-X או להריץ את X. בחלק מהיישומים ה-ACL  מכיל רשומה המגדירה מי יוכל לשנות את ה-ACL עצמו.

רוב הפצות היוניקס ודמויות היוניקס תומכות ב-ACL של תקן POSIX.1e המבוסס על טיוטה של POSIX קודמת יותר שננטשה. הרבה מהם החל מגרסה 10.4, או סולאריס במערכת הקבצים ZFS, תומכות ב-ACL של NFSv4, המהווה את חלק מהתקן של NFSv4. קיימים שני יישומים נסיוניים של ACL של NFSv4, ללינוקס, אחד התומך במערכת הקבצים ext3, ולאחרונה Richacls, התומך במערכת הקבצים ext4.

### ברשת
בחלק מסוגי חומרות מחשב קנייניות, בפרט נתבים ומתגים, ACL מתייחס לכללים המוחלים על מספרי פתחות (פורטים) וכן על כתובות IP, הזמינים על שרת או רכיב אחר משכבה 3, כל אחד עם רשימת השרתים או רשתות המותרים לשימוש בשירות. אף על פי שיש דרך נוספת להגדיר בקרת גישה המבוססת על שמות מתחמי רשת, הדבר לא תמיד טוב, משום שחבילות בודדות בפרוטוקולי TCP, UDP, ו-ICMP, לא מכילות שמות מתחם. כתוצאה מכך ההתקן האוכף את ה-ACL חייב להמיר בנפרד שמות לכתובות מספריות. דבר זה מרחיב את אפשריות התקיפה של פצחן פוטנציאלי שמנסה להתגבר על אבטחת ACL. גם שרתים וגם נתבים יכולים להשתמש ב-ACL. ניתן באמצעות ACL לנטר תעבורת רשת יוצאת ונכנסת, ובהקשר הזה ה-ACL דומה לחומת אש. בשל היותו קשור לנושאי אבטחת מידע תקניו נקבעים על ידי ארגונים המטפלים בנושא כדוגמת PCI DSS. 
### יישומים ב-SQL
האלגוריתם של ACL עבר Porting ל- SQL ולמסדי נתונים יחסיים. מערכות מודרניות מבוססות SQL כמו מערכת לתכנון משאבי ארגון ומערכות לניהול תוכן, משתמשים במודל ACL  במודולי הניהול שלהם.
## השוואה ל-RBAC
החלופה המרכזית ל-ACL הוא מודל RBAC. ניתן להשוות את RBACm, המהווה גרסה מינימלית של RBAC, לאופן הפעולה של ACL, ב-ACLg, שבו רק קבוצות מורשות להיכנס ל-ACL. ג'יי ברקלי הראה ב-1997 ש-RBACm ו-ACLg שוים למעשה.

## ראו גם
* מטריצת גישה

## הערות שוליים

קטגוריה:אבטחת מחשבים
קטגוריה:אבטחת מידע
בריק (אלקטרוניקה)

**בריק** (באנגלית: **Brick**) הוא כינוי למכשיר אלקטרוני, כמו סמארטפון, קונסולת משחקים, ראוטר או טאבלט, שבעקבות הגדרות שגויות, קושחה פגומה או חומרה פגומה, לא מסוגל יותר לפעול.

המילה "בריק" (בעברית: לבנה) נובעת מהצורה המרובעת, פחות או יותר, של רוב המכשירים האלקטרוניים, ובעקבות כך, נוצרה ההצעה ההומוריסיטית, שמכשיר חסר חיים יכול לשמש כמשקולת נייר.

בשימוש נפוץ, "בריק" מצביע על כך, שהנזק כל-כך חמור, עד כדי כך, שכמעט בלתי אפשרי לתקנו.

## סיבות ומניעה

בדרך כלל, בריק הוא תוצאה של ניסיון כושל לעדכן את (קושחת) המכשיר. מכשירים רבים הם בעלי תהליך עדכון, שאסור שיופרע במהלכו. אם העדכון מופרע על ידי הפסקת חשמל, התערבות אנושית, או כל סיבה אחרת, הקושחה הקיימת עלולה להיות מוחלפת בקושחה חלקית ולא שמישה.

**סיבות נוספות שיכולות לגרום לבריק:**
* התקנת קושחה עם שגיאות, או התקנה של קושחה שנועדה לגרסת חומרה אחרת, עלולה לגרום לבריק.
* מכשירים יכולים לקבל בריק מנוזקה (לדוגמה: וירוס צ'רנוביל, שבמחשבים מסוימים היה מוחק את תוכן הביוס), ולפעמים, גם על ידי הפעלת תוכנה שאינה מזיקה במכוון, אבל בעלת טעויות שגורמות לנזק.
הסיכון של פגיעה בקושחה ניתן למזעור על ידי נקיטת כל אמצעי הזהירות האפשריים כנגד הפרעות, כגון מקור מתח יציב, זמן מספק, סגירת תוכניות שרצות ברקע, וכו'. מכשירים מסוימים כוללים שני עותקים של קושחה - אחת פעילה ואחת שמאוחסנת ב-ROM או בזיכרון בלתי נדיף שניתן לכתיבה, שבמצב רגיל, לא ניתן לגישה ולא ניתן להפעיל תהליך שיכול להשחית אותו. במקרה הצורך או במקרה של תקלה, ניתן להחליף את הקושחה הפגומה בהעתק תקין והמכשיר יחזור לפעול. מכשירים אחרים בעלי "בוטלודר" (Boot loader) מינימלי, שמופעל בדרך כלל על ידי הפעלת מתג או ג'אמפר, שאמנם לא מסוגל להפעיל את המכשיר בצורה נורמלית, אבל מסוגל לטעון מחדש את הקושחה הראשית (שביכולתה להפעיל את המכשיר כרגיל ובמלואו).

## תיקון (Unbrick)
חלק מהמכשירים, שנכנסו למצב בריק בגלל שהתוכן של הזיכרון הבלתי נדיף שלהם לא נכון, ניתנים לתיקון (Unbrick) באמצעות חומרה נפרדת (כמו לוח debug (ניפוי שגיאות)), שביכולתו לגשת לזיכרון באופן ישיר.

הדבר דומה לתהליך של טעינת קושחה למכשיר חדש, כאשר הזיכרון עדיין ריק. תהליך כזה קורה מדי פעם במהלך בדיקות קושחה ופיתוח מוצר.

עבור חלק מהמכשירים, פותחו ותוכננו קושחות וחומרות (לרוב מסובכות), בעלות סיכויים גבוהים לשרוד את הבריק ולעבור תיקון.

אין שיטה כללית לתיקון בריק - כל מכשיר הוא שונה. יש גם תוכנות שנוצרו על יד משתמשים, כדי להפעילן על מכשירים עם בריק או בריק חלקי ולגרום להם לחזור לפעול. דוגמאות לכך, הן התוכנה BootMii, שנוצרה על ידי Wiibrew, ומשמשת כדי לתקן בריק חלקי של נינטנדו Wii, או ClockworkMod, שנמצא על חלק גדול ממכשירי האנדרואיד.

## מערכות

בעיקרון, כל מכשיר בעל קושחה שניתנת לצריבה חוזרת, או בעל הגדרות מסוימות חשובות, המאוחסנות בתוך זיכרון הבזק, או EEPROM, יכול לקבל בריק. מכשירים רבים (לא כולם) בעלי מערכת עדכון קושחה על ידי המשתמש הם בעלי הגנה נגד בריק. מכשירים שנועדו לעדכון אך ורק על ידי טכנאי רשמי, בדרך כלל, לא מוגנים.

בין המכשירים הידועים בקבלת בריק: מחשבים ישנים (מחשבים מודרניים, בדרך כלל בעלי BIOS כפול, או כל צורה אחרת של הגנה), מגוון טלפונים סלולרים, קונסולות משחק ניידות כמו PSP ו- נינטנדו DS, קונסולות משחק כמו Nintendo Wii, Xbox 360 ו-PlayStation 3, הרבה מכשירי SCSI, חלק מהראוטרים וכוננים קשיחים.

## קישורים חיצוניים

קטגוריה:מחשוב
מילינדה פנהא

ה**מילינדה פַּנהָא** (בפאלי: **Milindapañhā**, השאלות של מילינדה) הוא כתב קדוש בודהיסטי המתוארך לתחילת המאה הראשונה לפני הספירה, המילינדה פנהא נכללת בגרסה הבורמזית של הקאנון הפאלי של זרם הטהרוואדה, כחלק מספר קהודקה ניקאיה (Khuddaka Nikaya), אולם היא לא מופיעה בקאנון הפאלי של הזרמים המרכזים בתאילנד ובסרי לנקה. גרסה מקוצרת של הכתב, התקבלה בזרם מהאיאנה.

הטקסט מכיל שאלות ששאל מלך באקטריה מנאנדר הראשון (בפאלי: מילינדה), את הנזיר נאגאסאנה (Nāgasena).

## היסטוריה
החלק הראשון בטקסט, נכתב בין המאה ה-2 למאה ה-1 לפנה"ס. מקובל שכל הטקסט נכתב במקור בשפת סנסקריט. עם זאת, מלבד הכתבים שמקורם בסרי לנקה ושכתובים בשפת הפאלי, לא ידוע על עותקים נוספים.

התאוריה המקובלת על החוקרים, שכתיבת הטקסט נעשתה על ידי מספר אנשים, עם תוספות שנוספו עם השנים. עובדה התומכת בתאוריה זו, שהגרסאות הסיניות לטקסט, קצרות יותר באופן משמעותי.

כתב היד העתיק ביותר הכתוב בפאלי, הועתק בשנת 1495 לספירה. העתקה התבססה על חלקים חשובים מכתב היד, וחלקים משמעותיים אבדו, הטקסט השלם עבר מפה לפה. הספר אושר על ידי המועצות הבודהיסטיות החמישית והשישית.

## קישורים חיצוניים
* The Questions of King Milinda, v.1, תורגם על ידי תומאס ויליאם ריס דווידס, באתר archive.org
* The Questions of King Milinda, v.2, תורגם על ידי תומאס ויליאם ריס דווידס, באתר archive.org
* The Questions of King Milinda, תורגם על ידי תומאס ויליאם ריס דווידס, באתר HolyeBooks.org.
* The Debate of King Milinda, מהדורה מקוצרת. תורגם על ידי בהיקו פסאלה, באתר BuddhaNet.
* Milindapañh - קטעים נבחרים בתרגום לפאלי ואנגלית, תורגם על ידי ג'ון קלי
* Milinda Panha Sinhalese translation
* 

קטגוריה:בודהיזם
קטגוריה:כתבי קודש
אימון במנח תלוי

[ממוזער|אימון מנח תלוי בו רצועת TRX קשורה לעץ ב[פארק הירקון. האימון כולל כיפוף מרפקים ועבודה על השריר הדו-ראשי.]]
[ממוזער|אימון מנח תלוי בו רצועת TRX קשורה לעץ ב[פארק הירקון. אימון spike הכולל עבודה על שרירי בטן ושרירים מייצבים.]]
**אימון במנח תלוי** (באנגלית: **Suspension training**) היא שיטת אימון כוח באמצעות רצועה התלויה על עצם כלשהו.

השיטה פותחה על ידי רנדי הטריק, בוגר יחידת הקומנדו הימי האמריקאי, אריות הים, אשר חיפש דרך לשמור על כושר גופני מחוץ לחדר כושר. בעקבות כך פיתח את רצועת ה-TRX (Total-Body Resistance Exercise - אימון התנגדות לכל הגוף) ותרגילים העובדים על כלל שרירי הגוף. הרצועה נקשרת לעצם כלשהו (עץ, עמוד וכדומה) והמתאמן מפעיל כוח כנגדה. אורך הרצועה הוא 2.5 מטרים, היא מתפצלת לשניים ומשקלה 810 גרם.

עבודת המתאמן היא כנגד משקל גופו ובעת האימון פועלים מספר שרירים בו זמנית. התרגילים נעשים במטרה לפתח כוח, שיווי משקל ויציבות בו זמנית. בשל הפעלה של מספר קבוצות שרירים בו זמנית, מאפשרת הרצועה שרפה רבה של קלוריות תוך עיצוב וחיטוב הגוף, בזמן קצר יחסית. עבודת המתאמן היא בעיקר על שרירי הליבה (שרירי בטן, גב ורצפת אגן).

## קישורים חיצוניים

*   
* 

קטגוריה:פעילות גופנית
ברודאייקר סיטי

ממוזער|איורים של ברודאייקר סיטי
**ברודאייקר** (העיר המרחבית) היא תוכנית רעיונית של האדריכל פרנק לויד רייט לעיר פרברית אשר פותחה על ידיו במשך כל החייו. התוכנית הוצגה לראשונה בספרו ה'עיר הנעלמת' מ 1932. מספר שנים מאוחר יותר הציג מודל פיזי אשר מגבה את הרעיון. מקור השם בתרגום מאנגלית הוא הלחם בסיסים של המילה broad ושל המילה acre.
בתי המגורים ששולבו בתוכנית זו היו לרוב 'בתי הערבה' אותם תכנן במשך שנים.

## התוכנית
התוכנית הייתה אנטיתיזה לערים קיימות והציגה את המודל החדש לעיר הפרברית על פי חזונו של פרנק לויד רייט. התוכנית הייתה הצהרה תכנונית סוציו-פוליטית על פי הסכמה בה כל משפחה בארצות הברית מקבלת 4 דונם מאדמות המדינה ועליהם היא מקימה תא משפחתי. התוכנית התבססה על מערכת תנועה בעזרת מכוניות כאשר הולכי הרגל הולכים רק בתוך השטח של 4 הדונם.

## קישורים חיצוניים

* העיר הנעלמת
* חזון הדצנטרליזציה של העיר - Broadacre City - Frank Lloyd Wright

קטגוריה:מבנים שתכנן פרנק לויד רייט
קטגוריה:תכנון עירוני
קטגוריה:ערים: מונחים
דמות שאינה שחקן

250px|ממוזער|קוביות המשמשות במשחקי תפקידים; שליט המבוך נעזר בקוביות על מנת להפעיל את הדמויות בלי שחקן.
במשחקי תפקידים ובמשחקי וידאו, **דמות שאינה שחקן** או **דמות בלי שחקן** (**דב"ש**) (באנגלית: **Non-player character**, ראשי תיבות: **NPC**) היא כל דמות הקיימת במשחק, שאינה נשלטת על ידי שחקן אנושי. במשחקי וידאו, לרוב ל-NPC יש בינה מלאכותית. לדמויות אלו מספר תפקידים כמו הנחיית דמויות השחקן, אתגור ושימוש כאויב או יריב, מוכרי ציוד וחברים לצוות ותפקידים שונים נוספים.

## במשחקי תפקידים
במשחקי תפקידים (לא ממוחשבים) הדמויות משוחקות על ידי שליט המבוך (שה"מ). שליט המבוך ישתמש בדמות בלי שחקן (דב"ש) בשביל שישמש כתוכן ההרפתקאה, כלומר, כל האינטראקציה של הדמויות שאינן עם איתני הטבע היא עם דב"ש. נהוג להבדיל בין אויב פראי של הדמויות, לדוגמה, מפלצת שתתקוף את השחקנים, ובין דמות תבונית שאיתה יש להם אינטראקציה, לדוגמה, דמות מורה דרך, או אפילו אויבים איתם יש לדמויות אינטראקציה כמו שודד הנותן לדמויות את האפשרות לשלם כופר או להילחם. בעצם ההבדל בין דב"ש למפלצת הוא שהאינטראקציה עם אויב היא רק להילחם, בעוד שדב"ש נותן לשחקן יותר דרכים לקיים איתו אינטראקציה, ולא כולן כוללות אלימות או לחימה.

## במשחקי וידאו
בדומה למשחקי תפקידים, NPC היא כל דמות במשחק שהשחקן יוצר איתה קשר נוסף מלבד קרב. במשחקי וידאו דפוס הפעולה של הדמות מוכתב בתכנות המשחק, ולכן אפשרויות הפעולה של הדמות הוא מצומצם יותר מאשר במשחק תפקידים לא ממוחשב. בנוסף ישנן דמויות במשחקי וידאו שתפקידם הוא ליצור אווירה, לדוגמה אזרחי עיר שותקים ששם בשביל ליצור אווירה של עיר הומת אדם, והם אינם משפיעים על המשחק.

רוב משחקי הווידאו מאפשרים דרגות קושי בדמויות ללא שחקן כאשר הם באים בתור אויבים, וכן רמת הקושי עולה בדמויות ללא שחקן ככל שהשלב יותר גבוה.

## ככינוי גנאי
באינטרנט, NPC משמש לעיתים קרובות כעלבון כלפי אנשים מסוימים שאינם מסוגלים לגבש מחשבות או דעות משלהם, או שהם מתנהגים כ"שוחים עם הזרם" וחסרי יכולת החלטה. הביטוי מופיע גם כמם אינטרנטי בדמות הקריקטורה "ווג'אק" המופיעה עם פנים אפורות, אף מחודד והבעת פנים ריקה וחסרת רגש.

## הערות שוליים

קטגוריה:משחקי תפקידים
קטגוריה:משחקי וידאו: מונחים
דניסון

**דניסון** (באנגלית: **Denison**) היא עיר במחוז גרייסון, טקסס, ארצות הברית, הממוקמת סמוך לגבול עם אוקלהומה. על פי מפקד האוכלוסין של ארצות הברית, בשנת 2010 אוכלוסיית העיר מנתה 22,682 נפש.

על פי לשכת מפקד האוכלוסין של ארצות הברית, שטחה הכולל של העיר דניסון הוא 59 קמ"ר, מתוכם 0.78 קמ"ר הם מים. 

בעיר שוכן הקולג' האזורי, גרייסון קולג', וכן קיימים בה תיכון דניסון (Denison High School) וחטיבת הביניים ב. מקדניאל (B. McDaniel Middle School). בנוסף ישנם בדניסון 8 בתי ספר יסודיים. בדניסון קיים גם אצטדיון פוטבול, אצטדיון מונסון (Munson Stadium), היכול להכיל 5,262 איש.

הכבישים העיקריים המחברים את דניסון הם כביש 75 וכביש 69. שירותי התעופה הקרובים ניתנים בנמל התעופה האזורי של צפון טקסס, הממוקם בין דניסון לעיר שרמן.

## היסטוריה

דניסון הוקמה בשנת 1872 תוך כדי בניית קו הרכבת מיזורי-קנזס-טקסס ("MKT"), ונקראה על שמו של עשיר בשם ג'ורג' דניסון (George Denison). מיקומה של דניסון, בהצטלבות של ה-MKT והנהר האדום (שניהם נתיבי תעבורה חשובים), גרם לה להיות מרכז מסחרי חשוב במאה ה-19. 

באמצע המאה ה-19 פרצה מגפת זבוב הענבים (phylloxera) באירופה והשמידה את מרבית הכרמים שם. אחד מתושבי דניסון, גנן בשם תומאס מונסון, הצליח למצוא שיטה פורצת דרך ליצירת זני גפנים העמידים לזבוב הענבים. הוא קיבל על כך את עיטור לגיון הכבוד הצרפתי, והעיר דניסון זכתה במעמד עיר תאומה לקומונה קוניאק שבצרפת.

בגרייסון קולג' מתקיימת תוכנית לשימור מורשת גידול הגפנים של דניסון, עם תוכנית גננות ואנולוגיה (חקר ייצור היין) ע"ש ת. ו. מונסון.

בשנת 1901 הושלמה בניית הרכבת החשמלית הבין עירונית הראשונה בטקסס, קו הרכבת שרמן ודניסון (Denison and Sherman Railway), בין הערים שרמן ודניסון.

במאה ה-20 נולדו בדניסון מספר אישים אמריקנים מפורסמים, בהם המהמר והשולף האגדי דוק הולידיי וזמר הג'אז בוקר ארווין, אך היא בעיקר ידועה כעיר הולדתו של הנשיא ה-34 של ארצות הברית דווייט אייזנהאואר.

## קישורים חיצוניים

* 
* 
## הערות שוליים

קטגוריה:טקסס: ערים
קטגוריה:יישובים שהוקמו ב-1872
אוניית מחקר

**אוניית מחקר** היא אוניה הבנויה ומאובזרת על מנת לאפשר מחקר בים ומעבר לו. פעמים רבות, אוניית מחקר תהיה גם שוברת קרח כדי לאפשר לה לנוע בחופשיות גם במימי הקטבים.

## היסטוריה
ממוזער|שחזור של האנדוור בנמל קוקטאון, אוסטרליה
מקור אוניות המחקר בהיסטוריה תלוי בתולדות גילוי הארצות, כך למשל מגלה הארצות קפטן ג'יימס קוק נשכר על ידי החברה המלכותית בשנת 1766 לנסוע אל האוקיינוס השקט כדי לצפות במעבר נוגה על פני השמש. קוק הפליג על אה"מ אנדוור שהייתה אוניית מחקר לכל דבר, כשעל סיפונה הפליג חוקר טבע - סר ג'וזף בנקס, ושימשה גם לסקר הידרוגרפי.

אוניות מחקר מוקדמות נוספות הן: אה"מ ביגל שהתפרסמה בזכות אחד מנוסעיה והתאוריה שפיתח על סיפונה - צ'ארלס דרווין ותורת האבולוציה, האנדיורנס שנשלחה לחקור את הקוטב הדרומי וטבעה בחורף 1915, והטרה נובה, שאף היא שימשה למשלחת לקוטב הדרומי.

שמם של אוניות מחקר מוקדמות שימשו כהשראה לשמות מעבורות חלל של נאס"א.

## סוגים
מקובל לחלק את אוניות המחקר לשישה סוגים, אם כי כמובן ייתכן שלאונייה אחת תהיה יותר ממטרה אחת.
***מחקר הידרוגרפי**: אוניות מחקר הידרוגרפי, המיועדות למדידת הימים וחופיהם, עומק המים ועוד, ליצירת מפות המאפשרות ניווט בטוח והסדרת נתיבי השיט. לרוב תבנה אונייה מסוג ארבה או מסוג שדרית כדי לאפשר נשיאת כלי מחקר לקרקעית הים.
***מחקר אוקיינוגרפי**: האוקיינוגרפיה דורשת מחקר מעמיק (תרתי משמע), ולכך נדרש ציוד מסוים: צוללות בלתי-מאוישות לעומקים גדולים, ציוד צלילה ועוד. לרוב אוניות מחקר אוקיינוגרפי הם גם אוניות מחקר הידרוגרפי.
***חקר מדגה**: מחקר המדגה (גידול דגים ומצב האוכלוסייה) דורש ציוד המאפשר פריסת סוגים שונים של רשתות דיג, אספת דגימות מים ופלנקטון מעמקים שונים כמו גם ציוד סונאר למציאת הדגה. אוניות מחקר המדגה לרוב יהיו דומות לכלי שיט לדיג עם מקום נרחב בבטן האונייה למחקר.
***מחקר צבאי**: אוניות מחקר צבאיות נועדות לבדוק ציוד צבאי ימי, כגון פצצות וציוד אחר בים.
***חקר הקטבים**: אוניות חקר הקטבים בנויות לרוב סביב שוברת קרח, כשהן משמשות לרוב גם לאספקת ציוד ותעבורה לבסיסי המחקר בקטבים.
***חיפוש נפט**: אוניות מחקר המחפשות נפט הן לרוב אסדות ניידות הקודחות בקרקעית הים כחלק מתהליך חיפוש הנפט.


Creed2.jpg|אוניית המחקר הידרוגרפי הקנדית "פרדריק ג. קריד"
NOAAS Ronald H Brown.jpg|אוניית המחקר האוקיינוגרפי האמריקנית "רונלד ה. בראון"
DANA 2004 ubt.jpeg|אוניית חקר הדגה הדנית "דנה"
Neue Planet von vorn.jpg|אוניית המחקר הצבאית הגרמנית "פלאנט"


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:סוגי כלי שיט
קטגוריה:אוניות
חליסקו

**חַליסקוֹ** (בספרדית: **Jalisco**; שמה הרשמי: **המדינה החופשית והריבונית של חליסקו**, בספרדית: **Estado Libre y Soberano de Jalisco**) היא אחת מ-31 מדינות מקסיקו, אשר יחד עם המחוז הפדרלי מקסיקו סיטי, מרכיבות את 32 הגופים הפדרליים של מקסיקו. עיר הבירה שלה והעיר הגדולה ביותר בה היא גוודלחרה.

חליסקו ממוקמת בחוף המערבי המרכזי, הגובל באוקיינוס השקט. היא מחולקת ל-125 מחוזות והיא אחת המדינות החשובות של מקסיקו בשל המשאבים הטבעיים שלה, כמו גם ההיסטוריה שלה. מאפיינים רבים מהתרבות המקסיקנית הידועים מחוץ למקסיקו מקורם בחליסקו, כגון מריאצ'י וטקילה. מבחינה כלכלית היא מדורגת במקום השלישי מבין המדינות של מקסיקו, עם מרכז תעשייתי גדול במטרופולין גואדלחרה, שהיא המטרופולין השנייה בגודלה במקסיקו.

חליסקו היא ביתם של שתי קבוצות ילידים, ויצ'ולס ונגואס, וכן אוכלוסיות מהגרים גדולות מארצות הברית וקנדה המתגוררים בסביבות אגם צ'פלה וחופי פוארטו ואיארטה.

באוקטובר 2015 סבל האזור מהשלכות של הוריקן פטרישה.

## גאוגרפיה
חליסקו היא המדינה השביעית בגודלה במקסיקו. היא שוכנת לחוף האוקיינוס השקט לאורך של 342 ק"מ. היא גובלת בצפון עם המדינות, נאיאריט, סקטקס ואגואסקליינטס, במערב עם מדינת גואנחואטו ובדרום עם המדינות מיצ'ואקאן וקולימה.

פני השטח בחליסקו מגוונים וכוללים יערות, חופים, מישורים ואגמים. גובהם של שטחיה נעים בין 0 ל-4,300 מטרים מעל פני הים, מהחוף ועד לראש הר הגעש נוואדו דה קולימה. אזור חליסקו כולל אזורים צחיחים, אזורים צחיחים למחצה, יערות טרופיים, טרופי נשירים, עשבים, שיחים ויערות עצי אלון, עצי אורן ועצי אשוח. 52% מסוגי הציפורים (525), 40% מהיונקים (173) ו-18% מהזוחלים, שחיים במקסיקו נימצאים במדינה.

45 ק"מ דרומית-מזרחית לגוודלחרה, בגבול עם מדינת מיצ'ואקן, נמצא אגם צ'פלה, אגם מים מתוקים הגדול והחשוב ביותר במקסיקו, שאורכו המרבי 80 ק"מ, רוחבו המרבי 18 ק"מ ועומקו מרבי של 10.5 מטרים.

## קישורים חיצוניים

* 
* 

*
קטגוריה:מקסיקו: מדינות
Usplash

**Usplash** הוא מיזם תוכנה בקהילת אובונטו. בלינוקס באופן מסורתי בזמן הדלקת המחשב עד לעליית מנהל החלונות (אתחול), היו מופיעות ונגללות שורות טקסט רבות.  Usplash מחליף שורות אלו בתצוגה גרפית של מסך splash. מטרת התוכנה היא להחליף את Bootsplash, שעושה את אותה פעולה ברמת מרחב הליבה. Usplash עושה את הדבר במרחב המשתמש והדבר מאפשר לו להתעדכן ללא צורך בהידור מחדש של הליבה. Usplash משתמש בממשק ה-Linux framebuffer, או לחלופין, ישירות בגישה ל-VESA, כדי להציג את מסך ה-splash.

באובונטו גרסה 9.10, Usplash משמש רק בשלבים הראשונים של האתחול, ולאחר מכן XSplash מקבל אחריות על העניין. בגרסה 10.04 החליף Usplash את Plymouth באופן מלא.

## קישורים חיצוניים
* 
* דף העזרה של אובונטו ל-Usplash
* כלי ליצירת ערכת נושא ל-Usplash

## הערות שוליים

קטגוריה:אובונטו לינוקס
טגנגה

**טגנגה** (בספרדית: **Taganga**) הוא כפר דייגים קטן השוכן סמוך לעיר סנטה מרתה, במחוז מגדלנה הנמצא בצפון קולומביה. הכפר שוכן לחוף מפרץ טגנגה והוא מוקף בהרים, צמחייה וקקטוסים מסוגים רבים. כפר זה נחשב למקום בעל השקיעות היפות ביותר בקולומביה. הכפר מונה היום כ-3,000 תושבי קבע.

ההגעה לכפר נעשית דרך העיר סנטה מרתה, הנמצאת כ-5 קילומטרים דרומית מהכפר. ההתניידות מ- ואל הכפר נעשית באמצעות מוניות, ואוטובוסים היוצאים בתכיפות מרשימה בשעות היום מסנטה מרתה לטגנגה.

## אטרקציות
### צלילה
ממוזער|מורנה מנוקדת בפארק טיירונה
טגנגה נחשבת למקום אטרקטיבי לצלול בו בצד הקאריבי של קולומביה. הבתוליות של האזור, שוניות האלמוגים הרחבות, מגוון רב של צומח וחי, והחופים מיוחדים הם אלו שעושים את המקום כה מבוקש על ידי אוהבי הצלילות. בנוסף לכל אלו, יש לציין כי יחסית למקומות אחרים ביבשת המחירים המוצעים לקורסי הצלילה באזור הוא נמוך משמעותית. במקום קיימים קורסי צלילה מסוגים שונים, לפי הדרגות השונות וניתן גם לצאת לספארי צלילה הכולל שינה בפארק טיירונה.

### פארק טיירונה
פארק טיירונה היא שמורת טבע בגודל 150 קמ"ר (120 על היבשה ועוד 30 בים). בפארק מספר רב של מינים מהצומח ומהחי שמתפרסים מקרקעית הים ועד ל-900 מטר גובה. כיום חיים בשמורה 100 מינים של יונקים בהם קופים, איילים ויותר מ-70 מיני עטלפים. במקום 300 מיני ציפורים שונות, הכוללות דורסים כמו עיטים לבנים, קונדורים ועופות. בנוסף קיימים בפארק כמה מיני צבים בסכנת הכחדה כגון צב ים ירוק, צב ים קרני וצב ים חום. וזוחלים כלטאות נחשים ואיגואנות.

בשטח השמורה שרידים ארכאולוגים שונים המצביעים על התיישבות אנושית מקומית של בני שבט הטיירונה, עוד לפני גילויו של קולומבוס. אנשי השבט היו ידועים כצורפי תכשיטים ברמה גבוהה.

## כלכלה
הכלכלה בטגנגה בעיקרה מתבססת על דייג. הדייגים עוגנים את סירותיהם במפרץ הקטן עליו יושב הכפר, רוב הסירות ששימושן דיג הן סירות מעץ. רוב הדייגים קרובים זה לזה בקרבה משפחתית, או מאורגנים בחמולות. יש להם כללי התנהגות ברורים והם מחלקים את שטחי הדייג ביניהם. למעוניינים לדוג ניתן לצאת לדיג של מספר שעות בתשלום עם הדיגים המקומיים. לדייגים היותר מקצועיים יש היום סנייפרים (רובי חיצים) המאפשרים לצוד דגים.
פרט לדיג טגנגה מצטיינת ביופיה, באופיה הכייפי והרגוע, ונקודה המשמשת כנמל לחוזרים וליוצאים לאטרקציות באזור. התיירות היא האמצעי השני עליה מתבססת כלכלתה של טגנגה. בכפר, בעיקר באזור החוף ישנן מסעדות דגים רבות המציעות את מרכולתן של הדייגים המקומיים. בערבים, יוצאים תושבי האזור והתיירים המשתכנים באכסניות ובמלונות לשחק סנוקר, לשתות בירה בפאב המקומי ולרקוד במועדונים השונים. במקום פועלים עסקים רבים של זרים, אשר גילו את הפוטנציאל התיירותי האדיר הטמון בטגנגה. במקום פועלים אף כמה עסקים בבעלות ישראלית. אחד מהם, המלון "בנימין" נסגר בידי הרשויות ב-2017 בעקבות ארגון של מסיבות סמים וניצול מיני של קטינות בידי התיירים הישראלים, ובעליו, אסי מוש, נעצר וגורש מהמדינה לישראל.

## קישורים חיצוניים

## הערות שוליים

קטגוריה:קולומביה: יישובים
ג'ון ניומן

**ג'ון ניומן** (באנגלית: **John Newman**; נולד ב-16 ביוני 1990) הוא זמר, מלחין, פזמונאי ומפיק מוזיקלי אנגלי. מוכר בעיקר בזכות השיר "Love Me Again", אשר הגיע למקום הראשון במצעד הסינגלים הבריטי ביולי 2013. בנוסף היה לאמן המצליח במצעד הדאנס הבריטי לשנת 2012 עם השירים "Feel the Love" ו-"Not Giving In" של רודימנטאל שדורגו במקומות הראשון והארבעה עשר במצעד בהתאמה.

## ביוגרפיה
ניומן גדל ביורקשייר שבבריטניה ולמד במכללה הקהילתית. ניומן התחיל את דרכו במוזיקה בגיל 14, כאשר כתב והלחין שירים משלו על גיטרה. בהמשך הקליט והפיק את שיריו באולפן ביתי שבנה. בגיל 20 עבר ניומן לגור בלונדון והקים להקה. לאחר מכן הוחתם בחברת התקליטים המצליחה "איילנד" ("Island records"), בה הוציא את השיר "Cheating" לרשת והופיע עם השיר בגרסה האקוסטית בהופעות.

## קריירת המוזיקה
### 2013-2012: תחילת דרכו ופריצת הדרך
במאי 2012 ג'ון ניומן נכנס לתודעת העולם בשיתוף עם Rudimental עם השיר "Feel the love". חודש לאחר מכן השיר זכה להתמקם במקום הראשון במצעד הסינגלים הבריטי. השיר גם היה בין חמשת השירים המובילים באותה תקופה בניו זילנד, בלגיה ואוסטרליה. השיר היה להצלחה באוסטרליה וזכה לתקליט פלטינה כפול על ידי איגוד תעשיית המוזיקה האוסטרלי. גל ההצלחה באוסטרליה לא פסק רק בכך. השיר זוהה בהמשך עם משחק הווידאו המפורסם "Need for Speed: Most Wanted", ובהמשך גם התנגן בשיווק המכירות של החברה האוסטרלית "Foxtel Australia". הדי- ג'יי פאולי די התחיל את דרכו בתוכנית ריאליטי ששודרה בערוץ MTV האמריקאי. בהמשך הקים פאולי די את הפרויקט הלטיני אמריקאי בתוכנית ריאליטי נוספת שגם כן שודרה בערוץ MTV. השיר "Feel the love" הושמע בפרומו לתוכנית וגם פה עשה קידום ושיווק התוכנית לקראת שידורה.

הסינגל הבא שהוציא, גם כן בשיתוף עם rudimental בשיר "Not Giving In". השיר הגיע הפעם למקום ה-14 במצעד הבריטי, והיה בין 20 השירים המובילים במצעדים באוסטרליה ובניו- זילנד. ביום אוסטרליה הלאומי, בשנת 2013, הגיע למקום ה-16 בין מאה השירים הטובים ביותר לאותה שנה במוזיקה בעולם. השיר הושמע במספר סדרות אמריקאיות, ביניהן הסדרה המצליחה "Teen wolf".

### 2013-הווה: Tribute
השיר "Love Me Again" שוחרר כסינגל ביוני 2013 כסינגל הראשון מתוך אלבום הבכורה של ג'ון ניומן. השיר הגיע לשיא במקום הראשון במצעד הסינגלים בבריטניה והיה ללהיט במספר מדינות ביניהן אוסטרליה, אוסטריה, בלגיה, דנמרק, גרמניה, ניו זילנד ועוד. השיר היה לפסקול במשחק הווידאו הפופולרי "FIFA 14". השיר התפתח לרמיקס וקיבל בעקבות כך השמעות רבות יותר בערוצי המוזיקה ובתחנות הרדיו המובילות בעולם. בתחילת אוקטובר שחרר ניומן את השיר "Cheating" והיה לסינגל השני ששוחרר מתוך האלבום שייצא. השיר זינק למקום התשיעי במצעד הסינגלים בבריטניה והושמע רבות במדינות בלגיה ואירלנד. בסוף אותה שנה, 14 באוקטובר 2013, יצא אלבום הבכורה של ג'ון ניומן "מחווה", "Tribute", בבריטניה בהוצאת יוניברסל ואיסלנד- חברות ענק בתעשייה המוזיקה. בדצמבר 2013 ניומן שחרר את הסינגל השלישי שנקרא "Losing Sleep".

ב-21 ביולי 2023 הוציא את הסינגל "Call Your Name" עם אלסו.

## דיסקוגרפיה
### אלבומי אולפן
* 2013: *[[Tribute]]*
* 2015: *[[Revolve]]*

## קישורים חיצוניים

* 

קטגוריה:זמרים בריטים
קטגוריה:זמרי פופ בריטים
קטגוריה:אמני איילנד רקורדס
קטגוריה:אנגלים שנולדו ב-1990
מפת זיבר - ירושלים וסביבותיה הקרובות

ממוזער|מפת זיבר
**מפה של ירושלים וסביבותיה הקרובות** (**Karte von Jerusalem und seiner naechsten Umgebungen**) המכונה גם **מפת פרנץ וילהלם זיבר** או **מפת זיבר** היא מפה של העיר ירושלים משנת 1823. 

המפה פורסמה בספר: "Reise von Cairo nach Jerusalem" שיצא לאור בפרג ובלייפציג בשנת 1823.

המפה מצויה כיום באוסף ערן לאור בספרייה הלאומית שבירושלים.

## היסטוריה
פרנץ וילהלם זיבר, מפראג החל לתור את המזרח התיכון בשנת 1816. הוא סייר ומיפה את כרתים, מצרים וארץ ישראל. את המפה צייר בשנת 1818 לאחר ביקורו בעיר, ושהותו בה במשך שישה שבועות, בהם חקר את הגאוגרפיה והטופוגרפיה שלה.

המפה זכתה לשבחים בזמן פרסומה בשל דיוקה.

ייחודה של מפה זו, בהיותה אחת המפות הראשונות של ירושלים המבוססת על מדידות (ולא על מראה עיניים).

## תיאור המפה
גודלה של המפה 590 מ"מ על 440 מ"מ (גודלו של הדף 620 מ"מ על 470 מ"מ).

המפה פונה לכוון מזרח (בדומה למפות עתיקות, ובשונה ממפות מודרניות הפונות לכיוון צפון). על שולי המפה רשומים כיווניה: "זריחת השמש" (הכוונה למזרח), "צהריים (הכוונה לדרום), "ערב" (הכוונה למערב), "חצות הלילה" (הכוונה לצפון).

המפה מציגה את העיר העתיקה של ירושלים, המוקפת בחומות, ואת הר הזיתים, הר ציון וגיא בן הינום. בדימוי הר הזיתים צוירה כנסיית העלייה לשמיים. בחלקה התחתון של המפה (בכיוון מערב) ניתן לראות את בריכת הסולטאן ובריכת ממילא.

במפת העיר העתיקה מצוירים רחובותיה העיקריים (אך לא כל הסימטאות), וכן מצוינים מספר מבנים עיקריים (כיפת הסלע, מסגד אל-אקצא, כנסיית הקבר, מגדל דוד והמחכמה).

במפה ארבע מסגרות ובהן מפות מוקטנות של כנסיית הקבר, עותק של מפת ירושלים בעת העתיקה על פי מפה של הקרטוגרף הצרפתי בורגיניון ד'אנביל, עותק של מפת ירושלים מעשה ידי הקרטוגרף ריכרד פוקוק ועותק של מפת ירושלים משנת 1806 מעשה ידי הקרטוגרף פרנסואה רנה דה שטובריאן.

## לקריאה נוספת
* אריאל תישבי (עורך), **ארץ ישראל במפות ממידבא ועד הלוויין**, הוצאת מוזיאון ישראל ומשרד הביטחון – ההוצאה לאור, 2001

## קישורים חיצוניים

**מפת זיבר, 1823,  באוסף המפות ע"ש ערן לאור, הספרייה הלאומית

קטגוריה:מפות ירושלים
קטגוריה:פריטים באוסף הספרייה הלאומית
סייבר מאנדיי

**סייבר מאנדיי** (באנגלית: **Cyber Monday**, מילולית: "יום שני המקוון") הוא כינוי שיווקי ליום שני שחל לאחר חג ההודיה בארצות הברית מדי שנה. הוא הושק ב-28 בנובמבר 2005 על ידי חברות קמעונאות מקוונות בארצות הברית במטרה לעודד קניות באינטרנט, ובפרט כדי להציע חלופה למבצעים המסורתיים שהיו נהוגים בחנויות הפיזיות בבלאק פריידי. בעוד שסייבר מאנדיי החל כתופעה אמריקאית, השפעתו התרחבה למדינות רבות ברחבי העולם. קמעונאים מקומיים ובינלאומיים כאחד מציעים מבצעים והנחות מקוונים ביום זה. ההצלחה של סייבר מאנדיי תורמת לגידול מתמיד בנתח השוק של המסחר האלקטרוני ומחזקת את מגמת המעבר מקניות פיזיות לקניות מקוונות.

## היסטוריה והתפתחות
הרעיון לסייבר מאנדיי נולד מתוך ההכרה בפוטנציאל הגלום בקניות מקוונות, במיוחד לאור העלייה בשימוש בפס רחב בבתים ובמשרדים בתחילת שנות ה-2000. קמעונאים זיהו כי צרכנים רבים חוזרים לעבודתם ביום שני שלאחר חג ההודיה ומשתמשים במחשבי המשרד ובחיבורי האינטרנט המהירים שלהם כדי להשלים קניות שלא הספיקו לבצע בסוף השבוע. המונח "סייבר מאנדיי" נטבע על ידי הפדרציה הלאומית לקמעונאות (National Retail Federation - NRF) וקודם באמצעות אתר Shop.org.

מאז השקתו, צבר סייבר מאנדיי תאוצה משמעותית והפך לאחד מימי הקניות המקוונים הגדולים והרווחיים ביותר בשנה, הן בארצות הברית והן ברחבי העולם. במרוצת השנים, היטשטשו ההבדלים בין בלאק פריידי לסייבר מאנדיי, כאשר קמעונאים רבים מציעים מבצעים מקוונים הן ביום שישי והן ביום שני, ואף במהלך כל סוף השבוע שביניהם, במה שמכונה לעיתים "סייבר סוף שבוע" או "Cyber 5". סייבר מאנדיי מתאפיין בהצעות הנחה אגרסיביות, במיוחד בתחום האלקטרוניקה, מוצרי טכנולוגיה, ביגוד, מוצרים לבית ומוצרי צריכה אחרים. המבצעים מוגבלים בדרך כלל בזמן או בכמות, ונועדו לייצר תחושת דחיפות בקרב הקונים. פלטפורמות מסחר אלקטרוני וחנויות מקוונות משתמשות ביום זה כדי למשוך תנועה רבה לאתריהן ולהגדיל את היקפי המכירות, תוך ניצול נוחות הקנייה מהבית או מהמשרד.

## ראו גם
* בלאק פריידי
*יום הרווקים הסיני

## קישורים חיצוניים
*מתי סייבר מאנדיי Cyber Monday?, באתר לוח שנה

## הערות שוליים

קטגוריה:ארצות הברית: כלכלה
קטגוריה:אירועים בחודש נובמבר
קטגוריה:צרכנות
קטגוריה:כלכלת חג המולד
קטגוריה:חגי צרכנות
קטגוריה:יום שני
פיטר גרינפלד

**פיטר גרינפלד** (14 באפריל 1940 - 12 במרץ 2017) היה ניצול שואה שנמנה עם תאומי מנגלה, הצעיר בניצולי מחנה ההשמדה אושוויץ. התפרסם לאחר שקורות חייו שימשו בסיס לספרו של יוסי שריד "**פפיצ'ק - הוא לא ידע את שמו**".

## ביוגרפיה
גרינפלד נולד בפראג בשם יוזף ("פפיצ'ק") קליינמן, עם אחות תאומה, מרתה, ואחות גדולה, עמליה. בשנת 1944, בגיל 4, נלקחה משפחתו על ידי הנאצים למחנה טרזין בצ'כיה, ומשם לאושוויץ-בירקנאו בפולין. בכניסה למחנה הופרד גרינפלד מהוריו ומאחיותיו. כשהנאצים הפרידו בין בני המשפחה בכניסה לאושוויץ האב נשלח להשמדה, האם ואחותו התאומה לביתן התאומות, וגרינפלד לביתן התאומים. מאז הוא לא ראה עוד בחיים איש ממשפחתו. פפיצ'ק נשלח לבלוק 10, בלוק התאומים של ד"ר מנגלה, שם עבר ניסויים רפואיים קשים, כול זריקות לגבו ולעיניו ועקירת כל שיניו. ניסויים אלה הותירו אותו עם קשיים תפקודיים לאורך כל חייו. 

על זרועו קועקע המספר A2459 – שהפך לשמו במחנה. גרינפלד שהה באושוויץ כ-8 חודשים, עד אשר שוחרר על ידי הצבא האדום ב-27 בינואר 1945, כשהיה בן 5 בלבד, הניצול הצעיר ביותר שיצא בחיים מהמחנה. בשלב זה הוא לא זכר את שמו, את מולדתו ואת בית אביו, למעט הכינוי שנתנה לו אמו – "פפיצ'ק". הוא זכר גם את תמונתה האחרונה, יחד עם אחותו התאומה מרתה. כשהנאצים הפרידו בין בני המשפחה בכניסה לאושוויץ: האב נשלח להשמדה, האם ואחותו התאומה לביתן התאומות, וגרינפלד לביתן התאומים. 

עם השחרור מהמחנה, מיהרו כל השורדים לצאת ממנו. ביציאה מהמחנה, פפיצ'ק הקטן נרדם על השלג, נמצא על ידי שמואל גרינפלד, שלקח אותו לביתו ונתן לו את שמו החדש, פיטר גרינפלד. לאחר מותו של שמואל, בתו אימצה את פיטר רשמית. המשפחה חיה בהונגריה, שם פגש את אולגה, השניים נישאו והביאו לעולם שלושה ילדים: אוה, זיוה ואליעזר. בשנת 1979 עלה לישראל עם משפחתו. 

### הנצחה
גרינפלד הרגיש מחויבות עמוקה להנצחת זכר השואה ולהעברת זיכרונותיו לדור הצעיר, ובמשך שנים ליווה בעיקר מסעות תלמידים לפולין כאיש עדות. ב-1989 הכיר במסע כזה את חבר הכנסת דאז, יוסי שריד. בינואר 2005, לציון 60 שנה לשחרור מחנה המוות, הוזמן גרינפלד למליאת הכנסת, שם שריד תיאר את סבלו כילד בבלוק התאומים הזוועתי ואת ניסויי מנגלה שעבר גופו הקטן. בשנת 2007 ציין שריד כי גרינפלד ממשיך לסבול מכאבים בעקבות התופת שעבר, אך מתקשה לממן תרופות, ואינו מקבל די סיוע מהמדינה. שריד כתב גם ספר עליו, "**פפיצ'ק: הוא לא ידע את שמו**", שהוכר כ"ספר החודש" במאי 2008 על ידי ynet והוצאת סטימצקי. באוקטובר 2012 זכה בפרס "יקיר הנוער" של עיריית אשקלון על פעילותו למען הקהילה והנוער בעיר. 

גרינפלד, תושב אשקלון שחי לבד, עבד כפקיד ושיחק בתיאטרון "עדות" בעיר. הוא נפטר ב-12 במרץ 2017.

## קישורים חיצוניים

* 
* 
* 
* 
* 
* 
* 
## הערות שוליים

קטגוריה:ישראלים ילידי צ'כוסלובקיה
קטגוריה:ילדים בשואה: צ'כיה
קטגוריה:ניצולי השואה: צ'כיה
קטגוריה:עולים בשנות ה-1970
קטגוריה:אסירים במחנה הריכוז אושוויץ
קטגוריה:ניסויים בבני אדם על ידי הנאצים: קורבנות
קטגוריה:אישים הקבורים באשקלון
קטגוריה:ישראלים שנולדו ב-1940
קטגוריה:ישראלים שנפטרו ב-2017
קורפוס האוויר השמיני (לופטוואפה)

**קורפוס האוויר השמיני** (בגרמנית: **VIII. Fliegerkorps**) היה אחד הקורפוסים האוויריים של הלופטוואפה במלחמת העולם השנייה.

## היסטוריה
הקורפוס הוקם באופלן ב-19 ביולי 1939, ולחם בעיקר בחזית המזרחית. הקורפוס ניהל את הרכבת האווירית לסטלינגרד החל מדצמבר 1942 ועד לפברואר 1943, הרכבת כשלה באופן נחרץ וגזרה את גורלה של הארמייה השישית של פאולוס שהייתה נצורה בעיר. היחידה התמזגה ב-28 באפריל 1945 עם הפיקוד האווירי האזורי ה-8, והפכה לפיקוד חיל-האוויר השמיני.

## מפקדים
* וולפרם פון ריכטהופן, 19 ביולי 1939 - 30 ביוני 1942
* מרטין פיביג, 1 ביולי 1942 - 21 במאי 1943
*הנס זיידמן, 21 במאי 1943 - 28 באפריל 1945

8
פוקה-וולף Fw 200

ה**פוקה-וולף Fw 200 קונדור** הוא מטוס תובלה, סיור ימי, הפצצה ונוסעים שיוצר על ידי חברת פוקה וולף ושירת בלופטוואפה במהלך מלחמת העולם השנייה. המטוס, שתוכנן על ידי מהנדס האווירונאוטיקה קורט טאנק, ניחן בטווח טיסה ארוך במיוחד ולכן הוא הצטיין בתפקיד הסיור הימי שבו הוא גם ביצע משימות תקיפה של ספינות האויב. בין יוני 1940 לפברואר 1941 נטען כי מטוסי הקונדור הטביעו כ-365,000 טונות של ציוד וספינות באוקיינוס האטלנטי. המטוסים היו מוצלחים בתפקיד זה עד לכינויים "אימת האטלנטי" על ידי וינסטון צ'רצ'יל. באמצע שנת 1942 המטוס כבר איבד את יתרון המהירות יחסית למיירטי האויב ולכן תקיפת הספינות הופסקו. משנת 1943 המטוס שימש להטסת נוסעים בלבד. ייצור המטוס נפסק בשנת 1944, לאחר שיוצרו 276 יחידות.

קנצלר גרמניה, אדולף היטלר קיבל מטוס מסוג זה ליום הולדתו ה-50.

## קישורים חיצוניים

קטגוריה:מטוסים גרמניים במלחמת העולם השנייה
צי האוויר הרביעי (לופטוואפה)

**צי האוויר הרביעי** (בגרמנית: **Luftflotte 4**) הייתה אחת היחידות המשמעותיות ביותר שלחמו במסגרת הלופטוואפה במלחמת העולם השנייה.

## היסטוריה
צי האוויר הוקם ב-18 במרץ 1939 בווינה והשתתף בעיקר בלחימה בחזית המזרחית במסגרת המערכה הצבאית נגד ברית המועצות, שם העניק סיוע אווירי לקבוצת ארמיות מרכז ולקבוצת ארמיות דרום. זמן קצר לפני תום המלחמה, ב-21 באפריל 1945, שונה שמו לפיקוד האוויר הרביעי והוא סופח לצי האוויר השישי.

## מפקדים
*אלכסנדר להר, 18 במרץ 1939 - 20 ביולי 1942.
*וולפרם פון ריכטהופן, 20 ביולי 1942 - 4 בספטמבר 1943.
*אוטו דסלוך, 4 בספטמבר 1943 - 17 באוגוסט 1944.
*אלכסנדר הול, 17 באוגוסט 1944 - 27 בספטמבר 1944.
*אוטו דסלוך, 27 בספטמבר 1944 - 21 באפריל 1945.

## סדר הכוחות של הצי

קטגוריה:יחידות הלופטוואפה
קטגוריה:יחידות גרמניות בקרב קורסק
The Lady Is a Tramp

"**The Lady Is a Tramp**" (בעברית: "**הגברת היא נוודת**") הוא שיר שנכתב על ידי רוג'רס והארט ובוצע לראשונה במחזמר "Babes in Arms" בשנת 1937. השיר זכה לביצועים רבים, בין השאר על ידי טומי דורסי, סופי טאקר, לנה הורן, פרנק סינטרה, אלה פיצג'רלד, בינג קרוסבי, שירלי באסי ודיאנה רוס.

The Lady Is a Tramp הוא גם הסינגל השלישי של זמר הג'אז האמריקאי טוני בנט מתוך אלבומו Duets II, משנת 2011 בשיתוף זמרת הפופ האמריקאית ליידי גאגא. בנט שיבח את הופעתה של גאגא בשיר, ואמר כי היא "גברת ג'אז אמיתית". גאגא ובנט ביצעו את "The Lady Is a Tramp" כשיר הפותח בספיישל מיוחד של גאגא בערוץ ABC, הנקראת "A Very Gaga Thanksgiving", ששודר ב-24 בנובמבר 2011. בעת שסיפרה על ההופעה עצמה, גאגא התמוגגה בפני קייטי קוריק, "אוי, טוני כל כך נאה, שאני מרגישה נורא בכל פעם שאשתו נמצאת בסביבה, בגלל שהוא כה מקסים וכזה ג'נטלמן". בנט אמרה אלייה שהיא לדעתו "האדם הכי יפה שפגשתי אי פעם, יש בה משהו מאוד מיוחד", והוסיף "אני רואה שבגאגא יש נגיעה של גאוניות תיאטרונית, היא יצירתית מאוד ופרובוקטיבית מאוד, אני חושבת שככל שימשיך הזמן היא תהיה פיקאסו של אמריקה, אני חושב שהיא הולכת להיות גדולה כמו אלביס פרסלי".

למרות שלא שוחרר רשמית, השיר נכנס למצעד הרשמי של יפן ובלגיה והגיע ל-40 המובילים ולמקום הראשון במצעד שירי הג'אז של בילבורד. השיר, כמו גם את הווידאו זכו לשבחים רבים עבור השירה של שניהם, כמו גם על הפשטות של וידאו, אשר יוצא מן המאמצים הרגילים של גאגא. השיר קיבל שבחים מהערוצים, E! ו-MTV. מבקרים אחרים הביעו תקווה כי גאגא תשחרר את מוזיקת הג'אז שלה לאחר מאמץ מוצלח זה.

## וידאו קליפ
הקליפ לשיר מציג את בנט וגאגא שרים יחד את "The Lady Is a Tramp" באולפן הקלטות מול עמדות מוזיקה, כאשר בנט לבוש בחליפה שחורה וגאגא עוטה שמלת ערב בגימור תחרה שחורה חצי-שקופה ושיער בצבע ירוק-טורקיז כמו בעטיפת הסינגל. הקליפ שוחרר ב-3 באוקטובר 2011 בערוץ ה-VEVO הרשמי של בנט ועד להיום צבר מעל ל-25 מיליון צפיות.

## מיקומי שיא

## נתוני מכירות

## היסטורית יציאות לאור

## קישורים חיצוניים

## הערות שוליים

קטגוריה:שירי 1937
קטגוריה:סינגלים מ-2011
קטגוריה:פרנק סינטרה
קטגוריה:שירי טוני בנט
קטגוריה:שירי ליידי גאגא
קטגוריה:שירים באנגלית
קטגוריה:שירים על קליפורניה
שיגעון הברייקדאנס

**שיגעון הברייקדאנס** (באנגלית: **'Breakin**) הוא סרט קולנוע בבימויו של יואל זילברג שיצא לאור בשנת 1984. הסרט העוסק בריקודי ברייקדאנס ובשבירת מוסכמות ומסורות. ההשראה לסרט הגיע מסרט תיעודי גרמני בשם 'Breakin' and Enterin (תרגום: פריצה) העוסק בתרבות ההיפ הופ במועדון **רדיוטרון** שהיה בלוס אנג'לס. רבים מהאומנים והרקדנים המופיעים בסרט 'Breakin' and Enterin שיחקו בסרט שיגעון הברייקדאנס כולל: אייס טי ומייקל בוגלו שרימפ צ'יימברס.

## עלילה
קלי (מגולמת על ידי לוסינדה דיקי) היא רקדנית ג'אז צעירה העובדת במסעדת מזון מהיר ומשתוקקת לקבל הכרה כרקדנית. קלי נפגשת עם "אוזון" (מגולם על ידי אדולפו קווינונס) ו"טורבו" (מגולם על ידי מייקל צ'יימברס) - שני רקדני רחוב מוכשרים המשתתפים בקרבות ריקודי רחוב בסגנון ברייקדאנס. קלי מצטרפת אל החבורה ומפתחת רומן עם אוזון. הסוכן של קלי עמל ומנסה לארגן לשלושה מבחני-בד, אך ללא הצלחה. התדמית של רקדני רחוב, לובשי קרעים, בנדנות וצמידי ניטים אינה מטיבה עימם. בעקבות כך, השלושה לובשים חליפות מהודרות וניגשים למבחן בד. בתחילה הבוחנים אינם מוכנים לבחון אותם, אך אוזון אינו מוכן לקבל "לא" כתשובה והשלושה רוקדים למרות מחאותיהם של הבוחנים אשר לבסוף מתלהבים מן הריקוד. בסוף הסרט השלושה משתתפים במופע ריקוד מוזיקלי המבוסס על ריקודי ג'אז וריקודי רחוב.

## קישורים חיצוניים

קטגוריה:סרטי 1984
קטגוריה:סרטים אמריקאיים
קטגוריה:סרטי יואל זילברג
קטגוריה:סרטי ריקודים
גינאה החדשה הגרמנית

**גינאה החדשה הגרמנית ** (בגרמנית: **Deutsch-Neuguinea**) הייתה הטריטוריה הראשונה באימפריה הקולוניאלית הגרמנית. היא הייתה מושבה גרמנית מ-1884 ועד 1914 כאשר נכבשה על ידי אוסטרליה עם פרוץ מלחמת העולם הראשונה. היא השתרעה על החלק הצפון-מזרחי של גינאה החדשה ועל כמה איים סמוכים. החלק היבשתי של גינאה החדשה הגרמנית ואיי ביסמרק הם כיום חלק מפפואה גינאה החדשה.
החלק היבשתי נקרא "ארץ הקייזר וילהלם" (Kaiser-Wilhelmsland). בנוסף הארכיפלג של איי ביסמרק, "פומרניה החדשה" (Neu-Pommern, כיום איי בריטניה החדשה) ו-"מקלנבורג החדשה" (Neu-Mecklenburg, כיום איי אירלנד החדשה). שטחה הכולל של המושבה היה 249,500 קמ"ר.
## היסטוריה
ממוזער|ימין|250px|מפת גינאה החדשה הגרמנית ב-1888 וב-1899
בסוף שנות השבעים ובראשית שנות ה-80 של המאה ה-19 השפיעו חוגי ימין לאומנים על הקנצלר הגרמני אוטו פון ביסמרק לפתוח במדיניות התפשטות קולוניאלית. אזור זה היה אחד היעדים של מצדדי ההתפשטות הקולוניאלית הגרמנית והוקמה חברה בשם "חברת גינאה החדשה הגרמנית" (Deutsche Neuguinea-Compagnie). ב-3 בנובמבר 1884 הונף הדגל הגרמני על השטח הצפון-מזרחי של גינאה החדשה ועל האיים הסובבים. החלק הדרום-מזרחי היה בשליטה בריטית (מאוחר יותר עם איחוד אוסטרליה ב-1901 הועבר לשלטונה של אוסטרליה) והחלק המערבי של האי היה בשליטה הולנדית.
על פי חוזה בין גרמניה לספרד מ-1899 קנתה גרמניה את איי קרוליין ואת איי מריאנה הצפוניים (לא כולל גואם שהועברה שנה קודם מספרד לארצות הברית לאחר מלחמת ארצות הברית–ספרד). איים אלו סופחו לגינאה החדשה הגרמנית וב-1906 סופחו גם איי מרשל. כדי להגדיל את הרווחיות של המטעים שניטעו באי על ידי מתיישבים גרמנים הועסקו תושבים מקומיים, לעיתים בכפייה. בתקופות מסוימות הובאו לעבוד גם פועלים מסין מיפן וממיקרונזיה.
עם פרוץ מלחמת העולם הראשונה נכבשו גינאה החדשה הגרמנית והאיים הסמוכים על ידי כוחות צבא אוסטרלים. יפן השתלטה על שאר האיים שהיו בשליטה גרמנית באוקיינוס השקט. פעולת הכיבוש הייתה כמעט ללא כל התנגדות וב-21 בספטמבר 1914 נכנע כל הכוח הצבאי הגרמני במושבה. בחוזה ורסאי ב-1919 לאחר המלחמה, איבדה גרמניה את כל מושבותיה וגינאה החדשה הגרמנית הפכה ל"טריטוריה של גינאה החדשה" (Territory of New Guinea) שהייתה שטח מנדט אוסטרלי מטעם חבר הלאומים עד 1949 (להוציא את תקופת הכיבוש היפני במהלך מלחמת העולם השנייה) ואז הפכה לחלק מ"הטריטוריה של פפואה וגינאה החדשה" שהפכה בסופו של דבר למדינה העצמאית של פפואה גינאה החדשה

## קישורים חיצוניים

* אתר על ההיסטוריה של גינאה החדשה הגרמנית 

קטגוריה:פפואה גינאה החדשה: היסטוריה
קטגוריה:האימפריה הקולוניאלית הגרמנית
קטגוריה:מדינות לשעבר באוקיאניה
קיירנס

**קיירנס** (באנגלית: **Cairns**) היא עיר בחלקה הצפוני של קווינסלנד שבאוסטרליה. העיר נוסדה בשנת 1876 ונקראה על שמו של ויליאם וולינגטון קיירנס, מושל קווינסלנד. היא הוקמה כדי לשמש תחנה בדרכם של כורי זהב שעשו את דרכם לנהר ההודג'קינסון, אך מאוחר יותר חלה ירידה באוכלוסיית העיר לאחר שנמצא נתיב נוח יותר למכרות הזהב. בהמשך נסללה אליה מסילת רכבת והיא הפכה לנמל ליצוא קנה סוכר, זהב, מחצבים שונים נוספים ותוצרת חקלאית מהאזור. נכון ל-2019 אוכלוסיית העיר מונה 153,951 נפש.

קריינס ממוקמת כ-1,700 ק"מ מבריסביין ו-2,700 ק"מ מסידני. היא מהווה יעד לתיירות חוץ בזכות האקלים הטרופי שלה ובנוסף משמשת נקודת מוצא לנוסעים לשונית המחסום הגדולה ולצפון קווינסלנד.

## היסטוריה
קודם להתיישבות האירופאית היה האזור מיושב על ידי שבטים אבוריג'ינים. ב-1770, ג'יימס קוק מיפה לראשונה את האזור וקרא לו מפרץ טריניטי (Trinity Bay). משלחות סקר שהגיעו למקום 100 שנים לאחר מכן ציינו את המקום כמתאים להקמת נמל.

במלחמת העולם השנייה שימשה קיירנס כבסיס לפעולות של כוחות ההגנה של אוסטרליה לפעולות באוקיינוס השקט.

## ערים תאומות
* 
* 
* 
* 
* 

## קישורים חיצוניים

* 
* 

קטגוריה:קווינסלנד: ערים
קטגוריה:יישובים שהוקמו ב-1876
קטגוריה:ים האלמוגים: ערי נמל
אל תקרא לי שחור

**אל תקרא לי שחור** הוא מחזמר שנכתב והופק בישראל בשנת 1972. המחזמר הופק ב"התיאטרון הצעיר" על ידי מנחם נוביק. השירים וקטעי הקישור נכתבו על ידי דן אלמגור והולחנו על ידי בני נגרי. המחזמר בוים על ידי דני ליטאי.

המחזמר ייבא לישראל את סגנון הגוספל ואת ערכי התנועה האמריקאית לזכויות האזרח שעלתה בשנות השישים, על שאיפתם לשוויון ושלום בין בני האדם. האלגוריה החבויה במחזמר היא למצבם של המזרחים במדינת ישראל.

המחזמר זכה להצלחה מסחרית וביקורתית, וזכה בפרס כינור דוד.

## רקע לכתיבת המחזמר
עד לשנות ה-70 של המאה ה-20, מבחינה אמנותית היו המוזיקה והשירים הצרפתיים בעלי השפעה רבה יותר על הזמר העברי מאשר המוזיקה האמריקאית בכלל, וסגנון המוזיקה השחורה בפרט.

אלמגור עשה את הדוקטורט שלו בארצות הברית של שנות ה-60, והוא התרשם מהתנועה האמריקאית לזכויות האזרח, מנאומו של מרטין לותר קינג, והושפע מהסגנונות המוזיקליים שרווחו באותה עת בארצות הברית. שנה קודם לכן כתב את העיבוד הבימתי לסיפורי דיימון ראניון, שנקרא "עיר הגברים" (שנודע בשיר "פנקס הקטן"). הצלחת העיבוד הניעה אותו לחפש תרגומים נוספים.

במקביל, נגרי, שהיה מעבד מוזיקלי מצליח וזכה בהצלחה בין השאר בניהול להקות צבאיות, הלחין עבור להקת חיל הים את השיר "מי יישא את נשמתי", בו ניכרו השפעות המוזיקה השחורה מארצות הברית, סגנון אשר משך את נגרי מאז ומתמיד. אלמגור, שעבד עם נגרי באותה תקופה, העלה את הרעיון למחזמר.

## מבנה המחזמר
את המחזמר ביצע אנסמבל של שבעה שחקנים וזמרים: אברהם פררה, עוזי פוקס, רותי נבון, יעל שטרן, דודו זר/גידי זר, אראלה בר-לב ורפי גינאי.

במחזמר יש 13 שירים, שביניהם קטעי קישור מחברים. השירים נעים בין תיאור סצנות תנ"כיות עם גיבורים שחורים, ובין שירי מאבק וגוספל, הקוראים לשוויון ואחווה, וסוף לאפליה.

## שירי המחזמר

במחזמר הופיע גם השיר "רק לא אצלנו בשכונה" אשר לא נכלל באלבום.

## הצלחת המחזמר
המחזמר זכה להצלחה מסחרית ולהערכת המבקרים וזכה בפרס כינור דוד. בלטו בו הלהיטים "יום יבוא" ו"קליפסו בשחור לבן", שהצליחו במצעדים השנתיים. "יום יבוא" הגיע למקום ה-16 במצעד של 1972, ו"קליפסו בשחור לבן" הגיע גם הוא למקום ה-16, במצעד של 1973.

## קישורים חיצוניים

* 
* 
* פרטי האלבום, באתר מוזיקה ישראלית
* 
* 
* ביקורת וסקירה על השיר "יום יבוא"
* ביקורת על האלבום ושמות הנגנים המבצעים

## הערות שוליים

קטגוריה:מחזות זמר ישראליים
קטגוריה:מחזות 1972
קטגוריה:זוכי פרס כינור דוד
קטגוריה:יצירות דן אלמגור
Ubuntu Touch

**Ubuntu Touch** היא הגרסה של מערכת ההפעלה אובונטו למחשבי לוח וטלפונים חכמים, שפותחה במקור על ידי קנוניקל וקהילת אובונטו. ממשק המשתמש שלה מיועד בעיקר להתקנים בעלי מסך מגע.

## היסטוריה
מרק שאטלוורת' הכריז ב-31 באוקטובר 2011, שבאובונטו גרסה 14.04 המערכת תתמוך בטלפונים חכמים מחשבי לוח, טלוויזיות, ומכשירים בעלי מסך חכם.

פלטפורמת אובונטו לטלפונים סלולריים נחשפה ב-2 בינואר 2013.

גרסת ההדגמה של Ubuntu Touch למפתחים הופצה ב-21 בפברואר 2013.

### הפצה
קנוניקל הפיצה את גרסת השותפים\מפתחים הראשונה ב-17 באוקטובר 2013, לצד אובונטו 13.10 ש"לראשונה תמכה במכשירים גלקסי נקסוס ונקסוס 4, למרות שהיו קיימים אימג'ים גם לפלאפונים, ומחשבי לוח אחרים". זמן היעד לגרסה המלאה היה ה-17 באפריל 2014, לצד הפצת אובונטו גרסה 14.04. גרסת הדגמה זמינה למכשירי אנדרואיד מסוימים כולל את מהדורת גוגל של סמסונג גלקסי S4 בגרסת הדגמה למפתחים, מ-21 בפברואר 2013.

בשנת 2015, הפרויקט ננטש על ידי קנוניקל והורם מחדש על ידי קהילת המפתחים, הקהילה התארגנה מחדש וכבר בשנת 2017 הפכה לארגון ללא מטרות רווח. 

כיום UBports Foundation, פועלת להתחבר עם יצרנים טלפונים נוספים בכל בעולם על מנת לקדם את מערכת קוד ההפעלה בקוד פתוח.

## קישורים חיצוניים

* 
* [Ubuntu Touch ב[וויקי] של אובונטו]
* דף המיזם בלנצ'פד

## הערות שוליים

קטגוריה:אובונטו לינוקס
קטגוריה:מערכות הפעלה
ארמיית האוויר ה-16 (ברית המועצות)

**ארמיית האוויר ה-16** הייתה אחת הארמיות של חיל האוויר הסובייטי במלחמת העולם השנייה. הארמייה הוקמה על בסיס חלק מהיחידות של ארמיית האוויר השמינית ב-4 בספטמבר 1942. היא כללה 42 מטוסי קרב, 79 מטוסי תקיפה ו-31 מפציצים. מספר זה גדל בהתמדה, בקיץ 1943 היא כללה 455 מטוסי קרב, 241 מטוסי תקיפה, 334 מפציצים ו-22 מטוסי מודיעין. בקיץ 1944 היא כללה 1,108 מטוסי קרב, 661 מטוסי תקיפה, 480 מפציצים ו-70 מטוסי מודיעין. בנובמבר 1944 היא כללה 1,116 מטוסי קרב, 604 מטוסי תקיפה, 710 מפציצים ו-91 מטוסי מודיעין. במהלך הכנות לקרב ברלין הארמייה קיבלה תגבור נוסף והיא כללה 1,548 מטוסי קרב, 687 מטוסי תקיפה, 684 מפציצים ו-114 מטוסי מודיעין.

היא נטלה חלק בקרב סטלינגרד, קרב קורסק וקרבות מכריעים נוספים במלחמה בחזית המזרחית, כולל קרב ברלין בסיום המלחמה.

במהלך ימי המלחמה טייסי הארמייה ביצעו 280 אלף טיסות. 

לאחר סיום מלחמת העולם השנייה ארמיית אוויר ה-16 הייתה חלק מקבוצת הכוחות הסובייטים בגרמניה. היא פורקה בשנת 1993 כאשר עזבה את  גרמניה.

## קישורים חיצוניים

*  ארמייה האוויר ה-16, באתר samsv 

אוויר
אוויר
ארמייה 16
רבי יהודה בן פזי

**רבי יהודה **(לפי ברייתה דרבי שמעון)** בן פזי** (גם **רבי יהודה בן סימון**) היה כהן, מן האמוראים המפורסמים בין אמוראי ארץ ישראל. ברחבי התלמוד הירושלמי נמצאים מאות מאמרים בנושאי הלכה ואגדה שנאמרו מפיו.

## אישיות "פזי"

בעל סדר הדורות חוקר אם השם פזי היה שם אביו (או שם סבו) של רבי יהודה או שם אמו, אם שלא ניתן להחליט התשובה בבירור, ידוע כי אביו של רבי יהודה היה רבי שמעון בן פזי (או רבי סימון).

## לקריאה נוספת
* 

## קישורים חיצוניים

* 

## הערות שוליים

קטגוריה:אמוראים כהנים
קטגוריה:הדור השלישי לאמוראי ארץ ישראל
קטגוריה:הדור הרביעי לאמוראי ארץ ישראל
קטגוריה:תלמידי רבי יוסי ברבי חנינא
מפת ון דה ולדה

ממוזער|280px|מפת ון דה ולדה של ירושלים וסביבותיה מ-1858
**מפת העיר ירושלים וסביבותיה** או **מפת ון דה ולדה** היא מפה של העיר ירושלים משנת 1858 מעשה ידי הקרטוגרף ההולנדי ון דה ולדה. 

המפה ראתה אור ב-1858 בספר מלווה ומבאר של טיטוס טובלר, "תולדות המיפוי של ירושלים"' בהוצאת יוסטוס פרתס  בגותה שהתמחתה בפרסומים גאוגרפיים למיניהם.

## היסטוריה
ון דה ולדה היה קרטוגרף הולנדי שצבר ניסיון רב ביצירת מפות בעבודתו במשרד ההידרוגרפי המלכותי ההולנדי באי יאווה בין השנים 1839–1841. ון דה ולדה היה פרוטסטנט אדוק, והחליט למפות את ארץ הקודש. הוא ערך שני מסעות מחקר לארץ ישראל – המסע הראשון בין השנים 1851–1852 והמסע השני בשנת 1861.

ון דה ולדה פרסם ב-1854 ספר מסעותיו באזור, ובשנת 1857 פרסם אלבום ובו מאה ליתוגרפיות של ציורים שביצע בסוריה, בלבנון ובארץ ישראל. לעיקר תרומתו לחקר הארץ נחשבות מפת ארץ ישראל בקנה מידה 1:315,000 ומספר מפות של אזור ירושלים.

בעת ציור מפת ירושלים הסתמך ון דה ולדה על שני מקורות: המיפוי הטריגונומטרי של ירושלים שנעשה על ידי קציני צבא בריטניה בשנת 1840, ומפת ירושלים מעשה ידי הרופא השווייצרי טיטוס טובלר משנת 1849.

## תיאור המפה
המפה צוירה בקנה מידה 1:10,000. 

גודלה 800 מ"מ על 630 מ"מ.

המפה פונה לכיוון צפון ומציגה את העיר העתיקה במרכזה, ואת הר הזיתים בימין המפה. כמו כן ניתן לראות במפה את גיא בן הינום ואת בריכת הסולטאן. במפה מופיעים מרבית הרחובות העיקריים של העיר העתיקה (לא כל הסימטאות), וכן מבנים עיקריים ובהם כנסיית הקבר, מגדל דוד, כיפת הסלע ומסגד אל-אקצא.

בראש הר הזיתים ניתן לראות את הכפר א-טור ואת כנסיית וירי-גלילאי, ובמערבו סומן בית הקברות היהודי.

## לקריאה נוספת
* אריאל תשבי (עורך), **ארץ ישראל במפות ממידבא ועד הלוויין**, הוצאת מוזיאון ישראל ומשרד הביטחון – ההוצאה לאור, 2001

* Haim Goren et al., *Mapping the Holy Land : the foundation of a scientific cartography of Palestine*, London: Bloomsbury Publishing, 2017 

## קישורים חיצוניים

* מידע על מפת ארץ ישראל מ-1866 באתר אוסף ערן לאור, הספרייה הלאומית

* *[https://archive.org/details/ldpd_10827265_000/page/n1/mode/2up Planography of Jerusalem]*: Memoir to accompany the new-ground-plan of the city of Jerusalem and the environs, constructed anew by C.W.M. Van de Velde, Gotha: Justus Perthes, 1858
*Map of the Holy Land / constructed by C.W.M. van de Velde ... ; engraved by Eberhardt and by Stichardt, 1858
*Map of the Holy Land / constructed by C.W.M. Van de Velde;  2nd edition, 1865


קטגוריה:מפות ירושלים
קטגוריה:פריטים באוסף הספרייה הלאומית